CELEX: 32017R1224
Language: lv
Date: 2017-07-06 00:00:00
Title: Komisijas Regula (ES) 2017/1224 (2017. gada 6. jūlijs), ar ko groza V pielikumu Eiropas Parlamenta un Padomes Regulai (EK) Nr. 1223/2009 par kosmētikas līdzekļiem (Dokuments attiecas uz EEZ. )

7.7.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 174/16
               
            KOMISIJAS REGULA (ES) 2017/1224
      (2017. gada 6. jūlijs),
      ar ko groza V pielikumu Eiropas Parlamenta un Padomes Regulai (EK) Nr. 1223/2009 par kosmētikas līdzekļiem
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2009. gada 30. novembra Regulu (EK) Nr. 1223/2009 par kosmētikas līdzekļiem (1) un jo īpaši tās 31. panta 1. punktu,
      tā kā:
      
                  (1)
               
               
                  Regulas (EK) Nr. 1223/2009 V pielikuma 57. ieraksts nosaka, ka 2-metil-2H-izotiazol-3-onu, kam saskaņā ar Kosmētikas līdzekļu sastāvdaļu vienoto starptautisko nomenklatūru (INCI) piešķirts nosaukums metilizotiazolinons (Methylisothiazolinone), CAS numurs 2682-20-4, ir atļauts lietot kosmētikas līdzekļos, ko noskalo, kā konservantu, ja tā koncentrācija nepārsniedz 0,01 % (masas) (100 ppm).
               
            
                  (2)
               
               
                  Patērētāju drošības zinātniskā komiteja (SCCS) 2015. gada 15. decembrī ir pieņēmusi atzinumu par metilizotiazolinona nekaitīgumu (2). SCCS ir secinājusi, ka attiecībā uz kosmētikas līdzekļiem, ko noskalo, metilizotiazolinona koncentrācija 0,0015 % (15 ppm) tiek uzskatīta par patērētājiem nekaitīgu no kontaktalerģijas izraisīšanas viedokļa.
               
            
                  (3)
               
               
                  Ņemot vērā minēto SCCS atzinumu, ir svarīgi risināt to, ka ir palielinājies metilizotiazolinona izraisītu alerģiju skaits, un tāpēc minētā viela kosmētikas līdzekļos, kurus noskalo, būtu turpmāk jāierobežo.
               
            
                  (4)
               
               
                  Tāpēc Regula (EK) Nr. 1223/2009 būtu attiecīgi jāgroza.
               
            
                  (5)
               
               
                  Nozarei būtu jāparedz pietiekami ilgs laiks, kurā veikt vajadzīgās izmaiņas līdzekļu sastāvā, lai tos laistu tirgū, un neatbilstošo līdzekļu izņemšanai no tirgus.
               
            
                  (6)
               
               
                  Šajā regulā paredzētie pasākumi ir saskaņā ar Kosmētikas līdzekļu pastāvīgās komitejas atzinumu,
               
            IR PIEŅĒMUSI ŠO REGULU.
      1. pants
      Regulas (EK) Nr. 1223/2009 V pielikumu groza saskaņā ar šīs regulas pielikumu.
      2. pants
      No 2018. gada 27. janvāra Savienības tirgū laiž tikai tādus kosmētikas līdzekļus, kas atbilst šīs regulas prasībām.
      No 2018. gada 27. aprīļa Savienības tirgū dara pieejamus tikai tādus kosmētikas līdzekļus, kas atbilst šīs regulas prasībām.
      3. pants
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 6. jūlijā
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 342, 22.12.2009., 59. lpp.
      
      
         (2)  SCCS/1557/15 (III iesniegšana).
      
         PIELIKUMS
         Regulas (EK) Nr. 1223/2009 V pielikuma 57. ierakstu aizstāj ar šādu:
         
            
                        Atsauces numurs
                     
                     
                        Vielas identifikācija
                     
                     
                        Nosacījumi
                     
                     
                        Lietošanas noteikumu un brīdinājumu formulējums
                     
                  
                        Ķīmiskais nosaukums / INN
                     
                     
                        Kopīgais nosaukums sastāvdaļu glosārijā
                     
                     
                        
                           CAS numurs
                     
                     
                        EK numurs
                     
                     
                        Kosmētikas līdzekļa veids, ķermeņa daļas
                     
                     
                        Maksimālā pieļaujamā koncentrācija gatavā maisījumā
                     
                     
                        Citi
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        “57
                     
                     
                        2-metil-2H-izotiazol-3-ons
                     
                     
                        Methylisothiazolinone (*1)
                        
                     
                     
                        2682-20-4
                     
                     
                        220-239-6
                     
                     
                        Līdzekļi, ko noskalo
                     
                     
                        0,0015 %
                     
                     
                         
                     
                     
                         
                     
                  
         
            (*1)  Methylisothiazolinone reglamentēts arī V pielikuma 39. ierakstā maisījumā ar methylchloroisothiazolinone. Abi ieraksti viens otru izslēdz: Methylchloroisothiazolinone (un) methylisothiazolinone maisījuma izmantošana nav savienojama ar methylisothiazolinone viena paša izmantošanu tajā pašā līdzeklī.”